Bonifacio Borreiros - Wikipedia

# Bonifacio Borreiros

### Na Galipedia, a wikipedia en galego.

Bonifacio Borreiros Fernández (nado o 1 de agosto de 1953 en Ferrol e falecido o 5 de decembro de 2006) foi un político galego.

Estudou medicina en Santiago de Compostela, e alí comezou a súa andaina política dentro dos movementos que loitaban polo cambio democrático, nomeadamente na organización xuvenil do PSG. Posteriormete ingresa no PSdeG, partido polo que sae elexido deputado no Parlamento de Galicia (1990-1993). Foi director xeral de Cultura con Fernando González Laxe, deputado no Congreso dos Deputados, foi o candidato á alcaldía de Ferrol nas eleccións municipais de 1999, tralo pacto co BNG foi 1º tenente de alcalde con Xaime Bello durante algo máis dun ano ata que foi substituído por Amable Dopico. Expedientado polo PSdeG pola substitución do voceiro municipal socialista, deixou o partido en febreiro de 2003 e encabezou a candidatura de Acción Ciudadana de Ferrol nas eleccións municipais de Ferrol que co 4.79% dos votos non conseguíu entrar no concello, momento no que se retirou da política activa.

Traído desde "http://gl.wikipedia.org../../../b/o/n/Bonifacio_Borreiros_8c2c.html"

Categoría: Personalidades da política

##### Views

- Artigo
- Discusión
- Revisión actual

##### Procura

##### Outras linguas

- Español